CELEX: 32019D1134
Language: da
Date: 2019-07-01 00:00:00
Title: Kommissionens afgørelse (EU) 2019/1134 af 1. juli 2019 om ændring af beslutning 2009/300/EF og afgørelse (EU) 2015/2099 for så vidt angår gyldighedsperioden for miljøkriterierne for tildeling af EU-miljømærket til bestemte produkter og de tilhørende krav til vurdering og verifikation (meddelt under nummer C(2019) 4626) (EØS-relevant tekst.)

3.7.2019   
               
               
                  DA
               
               
                  Den Europæiske Unions Tidende
               
               
                  L 179/25
               
            
         KOMMISSIONENS AFGØRELSE (EU) 2019/1134
         af 1. juli 2019
         om ændring af beslutning 2009/300/EF og afgørelse (EU) 2015/2099 for så vidt angår gyldighedsperioden for miljøkriterierne for tildeling af EU-miljømærket til bestemte produkter og de tilhørende krav til vurdering og verifikation
         
            
               (meddelt under nummer C(2019) 4626)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2,
         efter høring af Den Europæiske Unions Miljømærkenævn, og
         ud fra følgende betragtninger:
         
                     (1)
                  
                  
                     Gyldighedsperioden for miljøkriterierne for tildeling af EU's miljømærke til TV-apparater og de tilhørende krav til vurdering og verifikation, der er fastsat i Kommissionens beslutning 2009/300/EF (2), udløber den 31. december 2019.
                  
               
                     (2)
                  
                  
                     Gyldighedsperioden for miljøkriterierne for tildeling af EU's miljømærke til vækstmedier, jordforbedringsmidler og dæklag og de tilhørende krav til vurdering og verifikation, der er fastsat i Kommissionens beslutning (EU) 2015/2099 (3), udløber den 18. november 2019.
                  
               
                     (3)
                  
                  
                     De kriterier for tildeling af EU-miljømærket til TV-apparater, der er fastsat i beslutning 2009/300/EF henviser for så vidt angår energibesparelser til kravene til energimærkning og miljøvenligt design for TV-apparater, der er fastsat i Kommissionens forordning (EF) nr. 642/2009 (4) og Kommissionens delegerede forordning (EU) nr. 1062/2010 (5), som begge er ved at blive revideret i lyset af de teknologiske fremskridt.
                  
               
                     (4)
                  
                  
                     I overensstemmelse med konklusionerne af kvalitetskontrollen af EU-miljømærket (REFIT) af 30. juni 2017 (6) har Kommissionen sammen med Den Europæiske Unions Miljømærkenævn forud for fremlæggelsen af forslaget om forlængelse vurderet hver produktgruppes relevans og foreslået forbedringer, der skal øge synergierne mellem produktgrupperne og udbredelsen af EU's miljømærke og sikre, at der i revisionsprocessen tages behørigt hensyn til sammenhængen mellem relevante EU-politikker, lovgivning og videnskabelig dokumentation. Der er ligeledes foretaget yderligere offentlige høringer.
                  
               
                     (5)
                  
                  
                     For så vidt angår afgørelse (EU) 2015/2099 har denne vurdering bekræftet, at de eksisterende miljøkriterier og de tilhørende krav til vurdering og verifikation fortsat er relevante og formålstjenlige.
                  
               
                     (6)
                  
                  
                     For så vidt angår beslutning 2009/300/EF bør der frem til vedtagelsen af de nye krav til energimærkning og miljøvenligt design for TV-apparater, herunder forslagene om supplerende krav til støtte for direktivet om affald af elektrisk og elektronisk udstyr og de mere generelle mål for den cirkulære økonomi, foretages en yderligere vurdering af, om kriterierne er relevante og formålstjenlige.
                  
               
                     (7)
                  
                  
                     Under disse omstændigheder bør gyldighedsperioden for de gældende miljøkriterier for TV-apparater og de tilhørende krav til vurdering og verifikation forlænges indtil den 31. december 2020 for at give tilstrækkelig tid til at færdiggøre vurderingen og eventuelt tage de gældende miljøkriterier for TV-apparater op til revision eller afskaffe dem.
                  
               
                     (8)
                  
                  
                     For at skabe stabilitet i markedet, øge udbredelsen af EU's miljømærke og gøre det muligt for nuværende licensindehavere at bibeholde fordelene for de af deres produkter, der er tildelt EU-miljømærket, bør gyldighedsperioden for de eksisterende kriterier for vækstmedier, jordforbedringsmidler og dæklag og de tilhørende krav til vurdering og verifikation forlænges indtil den 30. juni 2022.
                  
               
                     (9)
                  
                  
                     Det er derfor hensigtsmæssigt at forlænge gyldighedsperioden for miljøkriterierne for produktgrupperne »TV-apparater« og »vækstmedier, jordforbedringsmidler og dæklag« og de tilhørende krav til vurdering og verifikation.
                  
               
                     (10)
                  
                  
                     Beslutning 2009/300/EF og afgørelse (EU) 2015/2099 bør ændres i overensstemmelse hermed.
                  
               
                     (11)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 —
                  
               VEDTAGET DENNE AFGØRELSE:
         
            Artikel 1
            Artikel 3 i beslutning 2009/300/EF affattes således:
            
               
                  »Artikel 3
                  Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. december 2020.«
               
            
         
         
            Artikel 2
            Artikel 4 i gennemførelsesafgørelse (EU) 2015/2099 affattes således:
            
               
                  »Artikel 4
                  Miljøkriterierne for produktgruppen »vækstmedier, jordforbedringsmidler og dæklag« og de tilhørende krav til vurdering og verifikation gælder indtil den 30. juni 2022.«
               
            
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 1. juli 2019.
            
               
                  På Kommissionens vegne
               
               Karmenu VELLA
               
                  Medlem af Kommissionen
               
            
         
         
            (1)  EUT L 27 af 30.1.2010, s. 1.
         
            (2)  Kommissionens beslutning 2009/300/EF af 12. marts 2009 om opstilling af reviderede miljøkriterier for tildeling af Fællesskabets miljømærke til tv-apparater (EUT L 82 af 28.3.2009, s. 3).
         
            (3)  Kommissionens afgørelse (EU) 2015/2099 af 18. november 2015, der fastsætter miljøkriterierne for tildelingen af EU-miljømærket til vækstmedier, jordforbedringsmidler og dækningsmateriale (EUT L 303 af 20.11.2015, s. 75).
         
            (4)  Kommissionens forordning (EF) nr. 642/2009 af 22. juli 2009 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af fjernsyn (EUT L 191 af 23.7.2009, s. 42).
         
            (5)  Kommissionens delegerede forordning (EU) nr. 1062/2010 af 28. september 2010 om supplering af Europa-Parlamentets og Rådets direktiv 2010/30/EU for så vidt angår energimærkning af fjernsyn (EUT L 314 af 30.11.2010, s. 64).
         
            (6)  Rapport fra Kommissionen til Europa-Parlamentet og Rådet om revision af gennemførelsen af Europa-Parlamentets og Rådets forordning (EF) nr. 1221/2009 af 25. november 2009 om organisationers frivillige deltagelse i en fællesskabsordning for miljøledelse og miljørevision (EMAS) og Parlamentets og Rådets forordning (EF) nr. 66/2010 af 25. november 2009 om EU-miljømærket.